open-index/open-wikipedia-markdown huggingface dataset:
நிறை சுற்று மாற்றல் சார்பு

கட்டுப்பாட்டியலில் நிறை சுற்று மாற்றல் சார்பு என்பது ஒரு நிறை சுற்றுக் கட்டுப்பாட்டு (பின்னூட்டு உள்ள அல்லது இல்லாத) அமைப்பு, அதன் உள்ளீட்டுக் குறிப்பலைக்குத் தரக்கூடிய விளைவின் நிகர முடிவைத் விளக்கக்கூடிய ஒரு கணிதக் கோவை ஆகும்.

ஒரு நிறை சுற்றுக் கட்டுப்பாட்டு அமைப்பின் நிறை சுற்று மாற்றல் சார்பு என்பது சுழியத் தொடக்க நிபந்தனைகளின்போது  பெறப்படும் வெளியீட்டின் லாப்லேஸ் மாற்றத்திற்கும் இடப்படும்  உள்ளீட்டின் லாப்லேஸ் மாற்றத்திற்குமான தகவே  ஆகும்.   

                                                                                                                                                
கட்டுப்பாட்டு அமைப்பின் உள்ளீடு ***X(s)*** ஆகவும் வெளியீடு ***Y(s)*** ஆகவும் இருப்பின்       \dfrac{Y(s)}{X(s)}                    என்பதுவே  அவ்வமைப்பின் மாற்றல் சார்பாகும்.

நிறை சுற்றுக் கட்டுப்பாட்டு அமைப்பின் மாற்றல் சார்பு தெரிந்திருந்தால் உள்ளிடப்படும் குறிப்பலைக்கான வெளியீட்டை எளிதாகக் கண்டுபிடிக்கவியலும்.

நிறை சுற்று மாற்றல் சார்புக்கு ஒரு சான்று கீழே தரப்பட்டுள்ளது.
ஒரு நிறை சுற்றுக் கட்டுப்பாட்டு அமைப்பில் ***G(s)*** என்பது முன்னோக்குச் சார்பாகவும் ***H(s)*** என்பது ***G(s)***ற்குப் பின்னூட்டுச் சார்பாகவும் இருப்பின், ***G(s)***, ***H(s)*** ஆகியவற்றை இணைத்து அப்பகுதியின் மாற்றல் சார்பாக

: \dfrac{Y(s)}{X(s)} = \dfrac{G(s)}{1 + G(s) H(s)}

என்று கூற முடியும்.

ஒரு நிறை சுற்றுக் கட்டுப்பாட்டு அமைப்பின் கட்ட விளக்கப் படத்தை உதாரணமாக எடுத்துக் கொள்வோம். இங்கு ***Z*** என்கிற ஒரு இடைநிலை குறிப்பலை வரையறுக்கப்படுகிறது. 

இந்தப் படத்தின் மூலம் பின்வருமாறு உய்த்துணரப்படுகிறது.

: Y(s) = Z(s)G(s) \Rightarrow Z(s) = \dfrac{Y(s)}{G(s)} 

: X(s)-Y(s)H(s) = Z(s) = \dfrac{Y(s)}{G(s)} \Rightarrow X(s) = Y(s) \left[{1+G(s)H(s)} \right]/G(s)

: \Rightarrow \dfrac{Y(s)}{X(s)} = \dfrac{G(s)}{1 + G(s) H(s)}

பகுப்பு:கட்டுப்பாட்டியல்
மனனம் (இந்து சமயம்)

**மனனம்** என்பது குருவிடமிருந்து மற்றும் வேத வேதாந்த சாத்திரங்களிலிருந்து கேட்கப்பட்ட இரண்டற்ற பிரம்மத்தைக் குறித்து, வேதாந்தம் ஏற்றுக் கொள்ளும் யுக்திகளின் மூலமாக எப்பொழுதும் பிரம்மத்தைக் குறித்து சிந்திப்பதாகும்.

மனனம் என்பதற்கு சிந்திப்பது, ஆலோசிப்பது என்பது பொருள். ஆனால் இங்கு மனனம் என்னும் சொல்லானது பரிபாஷையாக (மறைமுகமாக உணர்த்தும் சொல்) பயன்படுத்தப்படுகிறது. இதில் மூன்று அம்சங்கள் உள்ளன.

* வேதத்தின் மூலமும், குருவின் மூலமும் உபதேசிக்கப்பட்ட இரண்டற்ற பிரம்மவஸ்துதான் இங்கு மனனத்திற்கு எடுத்துக் கொண்ட பொருளாகும்.
* சிந்திப்பதை எப்பொழுதும் இடைவிடாமல் செய்ய வேண்டும் என்று தட்சஸ்மிருதியானது, ஒரு சந்நியாசியின் அன்றாடச் செயல் என்று விளக்கியுள்ளது.
* மேலும் “உறக்கம் வரும் வரையிலும், மரணம் நெருங்கும் வரையிலும் வேதாந்தச் சிந்தனையில் ஒரு சந்நியாசி காலத்தை கழிக்க வேண்டும் என்று கூறியுள்ளது.

## மேற்கோள்கள்

## இதனையும் காண்க
* சிரவணம்
* நிதித்யாசனம்

பகுப்பு:வேதாந்தம்
சக்தி ஒளி

**சக்தி ஒளி** எனப்படுவது மேல்மருவத்தூர் ஆதிபராசக்தி சித்தர் பீடத்தினால் வெளியிடப்படும் ஒரு மாதாந்த இதழாகும். இந்த இதழ் 1982ம் ஆண்டில் இருந்து வெளியிடப்படுகின்றது. 

மக்களிடம் கட்டாயம் இருக்க வேண்டியனவான பக்தி, நல்ல எண்ணம், ஆன்மீக ஈடுபாடுகள் ஆகியவற்றைக் கருவாகக்கொண்டே சக்தி ஒளி இதழ் வெளிவருவதாக முதலாவது சக்தி ஒளி இதழில் உள்ள பங்காரு அடிகளாரின் ஆசியுரையில் குறிப்பிடப்பட்டுள்ளது. இது இந்தியா மற்றும் இலங்கை, பிரித்தானியா, கனடா போன்ற நாடுகளில் உள்ள சந்தா செலுத்திய ஆதிபராசக்தி சித்தர் பீடத்தின் பக்தர்களுக்கு அனுப்பி வைக்கப்படுகின்றது.

பகுப்பு:தமிழ்நாட்டுத் தமிழ் இதழ்கள்
இந்திய மொழிகளில் உள்ள தமிழ்ச் சொற்கள்

ஓர் இனத்தின் மொழியிலுள்ள ஒவ்வொரு சொல்லிற்குப் பின்னும் அவ்வினத்தின் நீண்டகால வரலாறு அடங்கியிருக்கும். அப்படித் தமிழரின் வரலாற்றைத் தன்னுள்ளே பொதிந்து வைத்திருக்கும் தமிழ் மொழியில் உள்ள பல சொற்களை, சமற்கிருதச் சொற்கள் எனத் தற்காலத்தில் பலர் பயன்படுத்துவதில்லை. தமிழ் மொழியில் உள்ள சொற்கள் காரணப்பெயர்கள் என்பதால், ஒன்றைக் குறிக்கப் பல சொற்களை உருவாக்க முடியும். இச்சிறப்பு தமிழ் மொழிக்கு இருப்பதனால், சமற்கிருதச் சொற்கள் என ஒதுக்கப்பட்ட பல சொற்களுக்கு இணையான தமிழ்ச் சொற்கள் உருவாக்கம் செய்யப்பட்டுத் தற்காலத்தில் பயன்படுத்தப்பட்டு வருகின்றன. அப்படி உருவாக்கப்பட்டபொழுது,

# பலர், தமிழ்மொழியில் உள்ள ஒரு சொல், சமற்கிருத மொழியிலும் இருந்தால் அல்லது அச்சொல்லில் கிரந்தவெழுத்து இருந்தால், அச்சொல்லின் வேர்ச்சொல், பொருள், இலக்கணம், இலக்கிய வழக்கு, பலதரப்பட்ட மக்களின் பேச்சு வழக்கு, வரலாறு முதலியவற்றை ஆராய்ந்து தமிழ்ச்சொல்லா, சமற்கிருதச் சொல்லா என வகைப்படுத்தியப்பின்பு புதிய சொற்களை உருவாக்கினர்.
# சிலர், தமிழ்மொழியில் உள்ள ஒரு சொல், சமற்கிருத மொழியிலும் இருந்தால் அல்லது அச்சொல்லில் கிரந்தவெழுத்து இருந்தால் அது சமற்கிருத மொழிச் சொல், தமிழ்மொழிச் சொல்லல்ல எனுமொரு தவறான கண்ணோட்டத்துடன் பல சொற்களுக்குத் **தனித்தமிழ்ச் சொற்கள்** உருவாக்கினர். அவர்கள் செயலின் அடிப்படை நோக்கம் சரியானதாக இருந்தாலும் கண்ணோட்டம் தவறாக இருந்தது. இத்தவறான கண்ணோட்டத்தினை பாவேந்தர் பாரதிதாசன், மொழிஞாயிறு தேவநேயப் பாவாணர் முதலிய தமிழறிஞர்கள் தங்கள் சொல்லாய்வுகளில் குறிப்பிடுகின்றனர்.

சமற்கிருதச் சொற்கள் என ஒதுக்கப்பட்ட சொற்களுள் பல தமிழ் மொழியிலிருந்து ஈராயிரம் ஆண்டுகளில் சமற்கிருத மொழிக்குச் சென்றவை. அப்படிச் சென்ற சொற்கள் பல காலப்போக்கில் பேச்சுவழக்கில் பல்வேறு திரிபுகளுடன் பிறமொழிகளில் வழங்கப்படுகின்றன. அச்சொற்களின் தொகுப்புப் பட்டியல்.

## பிறமொழிச் சொற்கள் எனத் தவறாக வழங்கப்படும் தமிழ்ச் சொற்கள்

## தமிழ்ச் சொற்களின் திரிபுகளின் வகைகள்
### தோன்றல்
#### சொல்லின் முதலெழுத்துக்கு இடையில் ர்(R) சேர்த்து ஒலிப்பது

#### சொல்லின் முதலெழுத்தில் ஸ்(S) சேர்த்து ஒலிப்பது
**குறிப்பு:** மக்கள் தாங்கள் வாழ்ந்த இடத்தின் தட்பவெப்ப நிலைக்கு ஏற்ப சொற்களை உச்சரிக்கும் தன்மை(இயல்பு) பெறுவர். இதனால் தான், ஆங்கிலத்தில் மற்ற எழுத்துக்களைவிட S எனும் எழுத்தில் தொடங்கும் சொற்கள் அதிகம்.

#### சொல்லின் முதலில் உள்ள உயிரெழுத்துடன் ஹகரம் சேர்த்து ஒலித்தல்

#### உடம்படுமெய்யுடன் சென்ற சொற்கள்
**குறிப்பு:**இவ்வகைச் சொற்கள் பெரும்பாலும் ஒரு மொழியிலிருந்து இன்னொரு மொழிக்கு நூல்களை மொழிபெயர்க்கும் பொழுது பொருள் மற்றும் இலக்கணம் தெரியாமல் செல்வன.

#### பிற தோன்றல் வகைகள்

### திரிதல்
#### வகரம் பகரமாகத் திரிதல்

#### சொல்லில் உள்ள சகர உயிர்மெய் ஜகர உயிர்மெய்யாகத் திரிதல்

#### தகர வல்லினம் மிகும் இடத்தில் தகரம் ஸகரமாகத் திரிதல்

#### சொல்லில் உள்ள வல்லின மெய் (அ) உயிர்மெய் ஷகர மெய் (அ) உயிர்மெய்யாகத் திரிதல்

#### பிற திரிதல் வகைகள்

### மறைதல்
#### சொல்லின் முதலில் உள்ள அகரம் மறைதல்

#### சொல்லின் முதலில் உள்ள இகரம் மறைதல்

#### சொல்லின் முதலில் உள்ள உகரம் மறைதல்

#### சொல்லில் உள்ள யகர மெய் மறைதல்

#### சொல்லின் கடையில் உள்ள விகுதி நீங்கி அகரம் (அ) ஆகாரம் சேருதல்

#### பிற மறைதல் வகைகள்

## மேற்கோள்கள்


*
பிரம்மன் (திரைப்படம்)

**பிரம்மன்** Bramman (2014) ஒரு அதிரடி மற்றும் காதல் தமிழ்த் திரைப்படம். சசி குமார், சந்தானம், தன்சிகா, லவண்யா நடித்து, கமலஹாசன் உதவியாளரான சாக்ரெட்டீசு இயக்கி வெளி வந்த திரைப்படம்.இப்படத்தின் தயாரிப்பாளர் லக்சுமி மஞ்சு.

## நடிகர்கள் மற்றும் குழுக்கள்
* சசி குமார் (சிவா)
* லாவண்யா திரிபாதி (காயத்திரி)
* நவீன் சந்திரா (குமார்)
* சந்தானம்
* தேவி ஸ்ரீ பிரசாத்
* சூரி
* மாளவிகா மேனன்
* வனிதா

## தயாரிப்பு
உத்தரகண்ட் மாநில முன்னாள் அழகி லாவண்யா திரிபாதி முன்னணிக் கதாப்பாத்திரத்தில் நடிக்கிறார் "சந்தானம் இப்படத்தில் நடிக்கிறார்; இப்படம் சசிகுமார் நடித்த முந்தைய படத்தை போன்ற ஒரு தீவிர படமாக இருக்க முடியாது" என்று கூறினார். சூரி இப்படத்தில் ஒரு பகுதியாக நடிக்கிறார், முன்பு இவர் சந்தானத்திற்குப் பதிலாக நடிப்பார் என தவறாகச் செய்திகள் வெளியாகின. யுவன் ஷங்கர் ராஜா இசையமைக்கிறார் என்று அறிவிக்கப்பட்டது, ஆனால்  இசை அமைப்பாளர் தேவி ஸ்ரீ பிரசாத் கையெழுத்திட்டார். படப்பிடிப்பு பெரும்பாலும் கோயம்புத்தூரில் நடந்தது. இப்படப்பிடிப்பு ஏப்ரல் 2013 இல் பாரதியார் பல்கலைக்கழகத்திலும் நடைபெற்றது. அக்டோபர் மாதம், இயக்குநர் சாக்ரடீஸ், எம் சசிகுமார், லாவண்யா, நடன ராஜூ சுந்தரம் கொண்ட அணி ஒரு 40 உறுப்பினர் குழுவினர் இரு பாடல்களைப் படம் பிடிப்பதற்காக இத்தாலி, வெனிஸ் மற்றும் சுவிச்சர்லாந்து சென்றார். இந்தியாவுக்கு வெளியே எடுக்கும் முதல் சசிகுமாரின் திரைப்படம் ஆகும்.

## கதை சுருக்கம்
திரைப்படத்தின் மீது தீராத காதல் கொண்ட சிவா குத்தகைக்கு கிடைத்த ஒரு திரையரங்கை திருமண மண்டபமாகவோ, வணிக வளாகமாகவோ உருமாறிவிடாமல் பார்த்துக்கொள்கிறார். அத்திரையரங்கில் பழைய படங்கள் மட்டுமே வெளியிடப்பட்டதால் ரூ ஐந்து இலட்சத்துக்கு கடனாளியாகிறார். தன் பழைய நண்பன் குமார் பெரிய இயக்குநராக இருப்பது அறிந்து உதவி கேட்க சென்னை வருகிறார். அங்கு சிவாவிற்கு எதிர்பாராத நல்லூழ் மூலம் பணம் கிடைக்கிறது. நண்பனை சந்திக்கிறார், ஆனால் குமாருக்கு சிவாவை தெரியவில்லை. அடுத்தடுத்து நடக்கும் சம்பவங்களால் சிவா பெரும் இழப்புக்கு ஆளாகிறார். சிவாவின் நண்பனுக்கு உண்மை தெரியவரும்போது சிவா அதை எப்படி எதிர்கொள்கிறார்? என்பதை இயக்குநர் சுவையாக சொல்லியுள்ளார்.

## மேற்கோள்கள்

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:சசிகுமார் நடித்த திரைப்படங்கள்
பகுப்பு:சந்தானம் நடித்த திரைப்படங்கள்
பகுப்பு:சூரி நடித்த திரைப்படங்கள்
பகுப்பு:சுவிட்சர்லாந்தில் படமாக்கப்பட்ட திரைப்படங்கள்
மகாநாகன் (உருகுணை)

**மகாநாகன்** என்பவன் மகாவம்சத்தின் படி இலங்கையின் தென்பகுதியான உருகுணை இராச்சியத்தை தொடங்கி வைத்தவன் என அறியப்படுகிறான். ஆனால் தாதுவம்சம் நூலின் படி உருகுணையை ஆண்டவர்கள் தமிழர்கள் என்பது ஆய்வாளர்கள் கருத்து.

## அநுராதபுரத்தில் இருந்து தப்புதல்
தேவநம்பிய தீசன் அநுராதபுரத்தில் ஆட்சி செய்த போது மகாநாகன் இளவரசனாய் இருந்தான். தேவநம்பிய தீசனின் பின் அவரது சகோதரனான மகாநாகனே அனுராதபுரத்தின் ஆட்சியாளனாக வரவேன்டும். ஆனாலும் அரச பட்டத்து இராணி தன் மகனுக்கு ஆட்சியை வழங்க எண்ணினாள். மகாநாகனைக் கொல்ல பல சூழ்ச்சிகள் செய்தாள். ஒருமுறை ஒரு மாம்பழத்தில் விசத்தைக் கலந்து அதனை மாம்பழக் கூடையில் வைத்து மகாநாகனுக்கு அனுப்பினாள். இதனை அரசியின் மகன் உண்டு மரணமடைந்தான். இந்தச்சம்பவத்தால் பயந்த மகாநாகன் உருகுணைக்கு தப்பி வந்து அங்கிருந்த தமிழ் அரசர்களிடம் தஞ்சமடைந்தான். பின்னர் யட்டால என்ற இடத்தில் அவனுக்கு என்றொரு மகன் பிறந்தான். அவன் யட்டால தீசன் என அழைக்கப்பட்டான். மகாநாகனுக்கு கோதாபயன் என்ற தத்து மகனும் உண்டு.

## மேற்கோள்களும் குறிப்புகளும்

பகுப்பு:இலங்கை மன்னர்கள்
கொரே அண்டர்சன்

**கொரே அண்டர்சன்** (Corey Anderson) 13 திசம்பர் 1990இல் பிறந்த, நியுசிலாந்தை சேர்ந்த துடுப்பாட்ட வீரர். சர்வதேச துடுப்பாட்டபோட்டிகளில் மிகக் குறைந்த பந்துகளில் சதம் அடித்த சாதனையை 2014இல் செய்தார். மேற்கிந்தியத் தீவுகளுக்கு எதிராக குயின்ஸ்லாண்டில் நடைபெற்ற ஒரு நாள் போட்டியில் 36 பந்துகளில் கொரே அண்டர்சன் சதம் அடித்தார். அதற்கு முன்பு 1996 ஆம் ஆண்டில் பாகிஸ்தானின் சாகித் அஃபிரிடி 37 பந்துகளில் அடித்த சதமே உலக சாதனையையாக இருந்தது. ஆட்ட நேர முடிவில் அண்டர்சன் 131 ஓட்டங்கள் எடுத்து ஆட்டமிழக்காமல் இருந்தார். அதில் 14 சிக்சர்களையும், 6 பவுண்டரிகளையும் அடித்தார்.

## மேற்கோள்கள்

பகுப்பு:1990 பிறப்புகள்
பகுப்பு:நியூசிலாந்துத் துடுப்பாட்ட வீரர்கள்
விவேகம் (வேதாந்தம்)

**விவேகம்**  எனில் பரம்பொருள் ஒன்றே என்ற உண்மையானது அறிந்து கொள்வதுடன் நம் கண்களால் பார்க்கும் இவ்வுலகம், அனுபவிக்கும் பொருட்கள் அனைத்தும் தற்காலிக தோற்றம் கொண்டதேயன்றி என்றும் நிலையற்றது (மித்யா/பொய்) என்று உணரும் அறிவுதான் விவேகம் ஆகும். சாத்திரங்கள் விதித்துள்ள கர்மங்களையும், வழிபாட்டுமுறைகளையும் மேற்கொண்டு, மனத்தை தூய்மை செய்து கொள்ள வேண்டும். மனத்தூய்மை அடைந்த பிறகு விவேகம், வைராக்கியம், மனவடக்கம், புலனடக்கம், பொறுமை, அகிம்சை, சமாதானம், மனநிறைவு, தியாகம் முமுச்சுத்துவம் எனும் பிரம்மத்தை அறியும் ஆவல் போன்ற வழிமுறைகளை பின்பற்றவேண்டும்.

## உசாத்துணை

## இதனையும் காண்க
* பிரம்மம்
* ஆத்மா

பகுப்பு:வேதாந்தம்
எய்சேபியோ

**எய்சேபியோ** , (Eusébio da Silva Ferreira; 25 சனவரி 1942 – 5 சனவரி 2014) ,  மொசாம்பிக்கில் பிறந்த போர்த்துகீசிய கால்பந்து வீரர். கால்பந்து வரலாற்றில் ஒரு சகாப்தம் என்று அறியப்பட்டார் .

## தொழில்முறை போட்டிகள்
ஆப்ரிக்க நாடான மொசாம்பிக், போர்ச்சுகலின் ஆதிக்கத்தின் கீழ் இருந்த காலப்பகுதியில், அவர் போர்த்துகல் அணிக்காக விளையாட தேர்ந்தெடுக்கப்பட்டார்.சுமார் பத்தாயிரம் டாலர்கள் அளவுக்கு பணம் கொடுத்து தமது அணிக்காக விளையாட ஃபென்ஃபிகா அணி அவரை ஒப்பந்தம் செய்தது. போர்ச்சுகல் அணிக்காக 64 போட்டிகளில் விளையாடிய அவர் அந்நாட்டுக்காக 41 கோல்களை அடித்துள்ளார்.

## சிறப்புகள்
1962 ஆம் ஆண்டு ஃபென்ஃபிகா அணி ஐரோப்பிய கால்பந்து கோப்பையை வென்றதில் அவரது பங்களிப்பு மிகப்பெரியது. இவர் 1966 ஆம் ஆண்டு உலகக் கோப்பை கால்பந்துப் போட்டியில் மிக அதிக அளவில் கோல்களை அடித்த வீரர் என்கிற பெருமையைப் பெற்றவர் .தனது கால்பந்து வாழ்க்கையில் தொழில்முறை ரீதியில் அவர் விளையாடிய 745 போட்டிகளில் அவர் 733 கோல்களை அடித்துள்ளார். காலில் சக்கரத்தைக் கட்டிக் கொண்டு ஓடுபவர், கறுஞ்சிறுத்தை என்று அவர் வெகுவாகப் புகழப்பட்டார் .

## இறப்பு
இதயம் மற்றும் நுரையீரல் நோயினால் பாதிக்கப்பட்டிருந்த அவர் , தனது 71 ஆவது வயதில் சனவரி 5 , 2014இல்  காலமானார். அவரது மரணத்தை முன்னிட்டு போர்த்துகல் நாட்டு அரசு மூன்று நாள் அரசுமுறை துக்கம் அறிவித்தது.

## மேற்கோள்கள்

பகுப்பு:1942 பிறப்புகள்
பகுப்பு:2014 இறப்புகள்
பகுப்பு:போர்த்துக்கேய காற்பந்தாட்ட வீரர்கள்
எச்சம் (சொல்)

எச்சம் என்னும் சொல் எஞ்சிநிற்கும் பொருளை உணர்த்தும். அது பயன்படுத்தியது போக மிச்சமாக இருக்கும் ஒன்று. திருக்குறளில் இச்சொல் பல்வேறு பொருளைக் குறிக்கும் வகையில் பயன்படுத்தப்பட்டுள்ளது.
 
புகழ்-இகழ், தக்கார்-தகவிலார் போன்றவை 
:வாழ்வுக்குப் பிறகு எஞ்சி நிற்பது எச்சம். அது அவரைப் பற்றி மற்றவர்கள் நினைப்பது. இது இசை என்னும் எச்சம்  தக்கார் தகவிலார் என்னும் எச்சம்.  இந்த எச்சம் மனிதனுக்கு உள்ள ஆசையால் பிறக்கும். 

மக்கள்
:ஒருவரது வாழ்க்கையின் பயனாய் எஞ்சி நிறபது அவர் பெற்றெடுத்த மக்கள்.  

கழிவுப்பொருள்
:எச்சம் என்பது உண்ட உணவின் கழிவுப்பொருள்.  
## அடிக்குறிப்பு

பகுப்பு:சொல்விளக்கம்
உடத்தலவின்னை

thumb|உடத்தலவின்னை பாலத்தடி
thumb|உடத்தலவின்னை
**உடத்தலவின்னை** (*Uda Talawinna*) என்பது இலங்கையின் மத்திய மாகாணத்திலுள்ள கண்டி மாவட்டத்தில் அமைந்துள்ள ஒரு சிறிய நகரமாகும். உடத்தலவின்ன கண்டி மாவட்டத் தலைநகரான கண்டி நகரில் இருந்து 8.6 கி.மீ. வடக்கே அமைந்துள்ளது. அரசியல் உள்ளூராட்சி பாததும்பறை பிரதேச சபையாலும் மேற்கொள்ளப்படுகிறது. நகரசபை மற்றும் பிரதேசசபை என்பன கூட்டாக பாததும்பறை பிரதேச செயளாலார் நிர்வாகப் பிரிவில் அடங்குகின்றன. இது கண்டி நகரத்தில் இருந்து வடக்குத் திசையில் அமைந்துள்ளது.

## கல்வி
### பாடசாலைகள்
* ஜாமியுல் அஸ்ஹர் மத்திய கல்லூரி

### வேறு கல்வி நிறுவனங்கள்
*ஹகீமிய்யா அரபுக் கலாசாலை. இங்கு நாட்டின் பல இடங்களில் இருந்து மாணவர்கள் வந்து ஷரிஆ கல்வியை கற்கின்றனர்.

## புவியியலும் காலநிலையும்
உடத்தலவின்னை மத்திய மலைநாடு என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 485 மீற்றர் உயரத்தில் காணப்படுகிறது.

இங்கு வருடாந்த சராசரி வெப்பநிலை 24 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 2500-3000 மி.மீ. வருடாந்த சராசரி மழைவீழ்ச்சியை பெறுகின்றது.

## மக்கள்
இது முஸ்லிம்களைப் பெரும்பான்மையாக கொண்ட ஒரு பிரதேச செயலாளர் பிரிவு ஆகும். இங்குள்ள மக்களில் பெரும்பான்மையினர் இஸ்லாம் சமயத்தைச் சேர்ந்தவராவர்.

## இங்கு பிறந்த குறிப்பிடத்தக்கவர்கள்
*யு. எல். எம். நௌபர், உளவளத்துறை நிபுணர்
*ஏ. ஆர். ஏ. ஃபரீல், ஊடகவியலாளர்
*ஏ. எம். வைஸ், எழுத்தாளர்
*பீ. எம். புன்னியாமீன்	சுதந்திர ஊடகவியலாளர், பதிப்பாசிரியர்
*மஸீதா புன்னியாமீன் எழுத்தாளர், நூலாசிரியர்

## வெளி இணைப்புகள்
*http://inioru.com/?p=4074
*http://news.lankasri.com/show-RUnxyHRYlDTci.html 
*http://www.jaffnamuslim.com/2013/06/blog-post_199.html
*http://www.languagesdept.gov.lk/index.php?option=com_translators&task=viewemore&cid[0]=90&lang=ta
*http://www.thinakaran.lk/vaaramanjari/2009/12/06/?fn=s0912065&p=1 
*http://www.adaderana.lk/tamil/news.php?nid=17085 

பகுப்பு:கண்டி மாவட்டத்தில் உள்ள ஊர்களும் நகரங்களும்
அஹம் பிரம்மாஸ்மி என்ற மகாவாக்கியம்

**அஹம் பிரம்மாஸ்மி** (Aham Brahmasmi) (சமசுகிருதம்:अयम् आत्मा ब्रह्म) என்பது `நான் பரம்பொருளாக இருக்கிறேன்` என்று பொருள்படும் மகாவாக்கியம் ஆகும் (பிரகதாரண்யக உபநிடதம் (1.4.10). அத்வைத மரபில் தத்துவமசி என்ற மகாவாக்கியம் உபதேச வாக்கியம் என்றும், `அஹம் பிரம்மாஸ்மி` என்ற மகாவாக்கியம் அனுபவ வாக்கியம் என்றும் அத்வைத வேதாந்திகள் கூறுகின்றனர்.

இங்கும் அஹம் என்பது சீவ சைதன்னியத்தையும், பிரம்மம் என்பது பிரம்ம சைதன்னியத்தையும் குறிப்பிடுவதால் அவைகளின் ஒருமையை பாகலட்சணையின் மூலம் விசாரணை செய்து தத்துவமசி என்ற மகாவாக்கியத்தின் விசயத்தில் விவரித்து இருப்பதை போன்றே `அஹம் பிரம்மாஸ்மி` என்ற மகாவாக்கியத்தின் பொருளை அறிந்து கொள்ளவேண்டும். துறவற வாழ்வை மேற்கொள்ளும் துறவிகளுக்கு மகா வாக்கியங்களின் கருத்து விரிவாக விளக்கப்படுகிறது.

## பிற மகா வாக்கியங்கள்
* **பிரக்ஞானம் பிரம்ம** (प्रज्ञानं ब्रह्म) - "பிரக்ஞையே(அறிவுணர்வே) பிரம்மன்" (ரிக் வேதத்தின் ஐதரேய உபநிடதம்)
* **அயம் ஆத்மா பிரம்ம** (अयम् आत्मा ब्रह्म) - "இந்த ஆத்மா பிரம்மன்"(அதர்வண வேதத்தின் மாண்டூக்ய உபநிடதம்)
* **[[தத்துவமஸி என்ற மகாவாக்கியம்|தத் த்வம் அஸி]]** (तत् त्वं असि) - "அது (பிரம்மம்) நீ" (சாம வேதத்தின் சாந்தோக்கிய உபநிடதம்)

## உசாத்துணை
* பிரகதாரண்யக உபநிடதம் Brihadaranyaka Upanishad complete PDF ebook

## வெளி இணைப்புகள்
* http://www.hinduwebsite.com/hinduism/essays/mahavakyas2.asp

## இதனையும் காண்க
* மகாவாக்கியங்கள்

பகுப்பு:இந்து மெய்யியல் கருத்துருக்கள்
பகுப்பு:உபநிடதங்கள்
தேரப்பெறா வடிவம்

கணிதத்தில் **தேரப்பெறா வடிவம்** (*indeterminate form*) என்பது சார்புகளின் எல்லை காணும்பொழுது கிடைக்கும் இயற்கணித கோவைகளாகும். அடிப்படை இயற்கணிதச் செயல்களைக் கொண்ட எல்லைகளின் மதிப்புகளைக் காணும் போது, அவற்றிலுள்ள உட்கோவைகளின் எல்லை மதிப்புகளைப் பிரதியிடப்படுகின்றன. இவ்வாறு பிரதியிட்ட பின் கிடைக்கும் கோவையால் மூல எல்லையின் மதிப்பைத் தீர்மானிப்பதற்கான விவரத்தைத் தர இயலவில்லை எனில் அது தேறப்பெறா வடிவம் எனப்படும்.

தேரப்பெறா வடிவங்கள்:
: 00, 0/0, 1∞, ∞&nbsp;&minus;&nbsp;∞, ∞/∞,  0&nbsp;×&nbsp;∞, மற்றும் ∞0.

## விளக்கம்
தேரப்பெறா வடிவத்திற்கு ஒரு முக்கிய எடுத்துக்காட்டு: 
::**0/0** 
*x* இன் மதிப்பு 0 ஐ நெருங்கும்போது கீழ்க்காணும் மூன்று விகிதங்களின் மதிப்புகள்:  
:*x*/*x*3 மதிப்பு \scriptstyle\infty, ஆகவும்,
: *x*/*x* மதிப்பு 1 ஆகவும், 
:*x*2/*x*  0 ஆகவும் இருக்கும்.

ஆனால் ஒவ்வொன்றிலும் தொகுதி மற்றும் பகுதிகளின் எல்லைகளைத் தனித்தனியே கண்டுபிடித்துப் பிரதியிட மூன்று விகிதங்களின் மதிப்புகளும் 0/0 என ஆகும். எனவே 0/0 இன் மதிப்பு 0 அல்லது 1 அல்லது \scriptstyle\infty ஆகிய மூன்றில் எதுவாகவும் இருக்கலாம். இதனால் தான் 0/0 தேரப்பெறா வடிவம் என்று அழைக்கப்படுகிறது.

*x* இன் மதிப்பு ஏதேனுமொரு *c* ஐ நெருங்கும்போது, சார்புகள் *f* மற்றும் *g* ஆகிய இரு சார்புகளின் மதிப்பும் பூச்சியமாகும் என்பதைக் கொண்டு,

:  \lim_{x \to c} \frac{f(x)}{g(x)}. \!  இன் மதிப்பைத் தீர்மானிக்க முடியாது. *f* மற்றும் *g* சார்புகளைப் பொறுத்து, இவ்வெல்லையின் மதிப்பு எந்தவொரு எண்ணாகவும் ஒருங்கலாம் அல்லது முடிவிலிக்கு விரியலாம்.

## மதிப்புக் காணல்
### லாபிதாலின் விதி
0/0 மற்றும் ∞/∞ வடிவங்களுக்கு லாபிதாலின் விதி பயன்படுத்தப்படுகிறது.

இவ்விதியின் கூற்று:
:  \lim_{x \to c} \frac{f(x)}{g(x)} = \lim_{x \to c} \frac{f'(x)}{g'(x)} , \! 

இதில் *f* , *g* இரண்டும் முறையே *f* , *g* இன் வகைக்கெழுக்கள்.

ஏனைய தேரப்பெறாத வடிவங்களுக்கும் முறையான மாற்றங்கள் மூலம் இவ்விதியைப் பயன்படுத்த முடியும்.

எடுத்துக்காட்டு: 00 வடிவம்:
:  \ln \lim_{x \to c} f(x)^{g(x)} = \lim_{x \to c} \frac{\ln f(x)}{1/g(x)} . \! 

வலது புறமுள்ள வடிவம் ∞/∞ என்பதால், லாபிதாலின் விதியைப் பயன்படுத்தலாம்.

## தேரப்பெறா வடிவங்களின் பட்டியல்

தேராப்பெறா வடிவங்களும் லாபிதாலின் விதியைப் பயன்படுத்தத் தக்க மாற்றங்களும்:

## வெளி இணைப்புகள்
* Weisstein, Eric W. "Indeterminate." From MathWorld—A Wolfram Web Resource. http://mathworld.wolfram.com/Indeterminate.html

## மேற்கோள்கள்

பகுப்பு:கணிதம்
பகுப்பு:எல்லைகள் (கணிதம்)
பீடபதம் (சிற்பநூல்)

thumb|250px|ஒன்பது பதங்களைக் கொண்ட பீடபதம்
இந்தியச் சிற்ப மரபில் **பீடபதம்** என்பது, 32 வகைகளாகச் சொல்லப்படும் தள அமைப்புகளில் ஒன்று. இது ஒன்பது பதங்களைக் (நிலத்துண்டு) கொண்டது. இந்த அமைப்பில், கிழக்குப் பக்கம் ஆதித்தனுக்கும் (சூரியன்), தெற்குப் பக்கம் யமனுக்கும், மேற்குப் பக்கம் வருணனுக்கும், வடக்குப் பக்கம் சந்திரனுக்கும் உரியது. இவர்களைவிடச் சிவன் வடகிழக்குப் பகுதிக்கும், அக்கினி தென்கிழக்குக்கும், காற்றுக் கடவுளான பவனன் தென்மேற்குக்கும், ஆகாயத்துக்கு உரிய கடவுள் ககனன் வடமேற்குக்கும் உரிய கடவுளர் எனவும் மானசாரத்தில் சொல்லப்பட்டிருக்கிறது. மையத்தில் உள்ள பதம் "பிரிதிவி" அல்லது "புவி"க் கடவுளுக்கு உரியது.

## குறிப்புகள்

## உசாத்துணைகள்
* Acharya, Prasanna Kumar., *Architecture of Manasara, Translated from Original Sanskrit Text*, New Barathiya Book Corporation, Delhi, 2010.

## இவற்றையும் பார்க்கவும்
* சிற்பநூல்களில் நிலப்பிரிவு வகைகள்

பகுப்பு:சிற்பநூல்
புலந்தசகர்

**புலந்தசகர்** (*Bulandshahr*) இந்திய நகரங்களில் ஒன்று. இது உத்தரப் பிரதேசத்தின் புலந்தசகர் மாவட்டத்தில் உள்ளது.  இந்தியாவில் சிறுபான்மையினர்  நிறைந்து வாழும் பகுதிகளில் இதுவும் ஒன்று. இந்தியாவின் தலைநகரமான புது டெல்லி தோராயமாக 80 கி.மீ தொலைவில் உள்ளது. இங்கு இந்துக்களும், முசுலீம்களும் வாழ்கின்றனர்.

## குறிப்பிடத்தக்கோர்
*யோகேந்திர சிங் யாதவ், பரம வீர சக்கரம் விருதை பெற்றவர்.

## மேற்கோள்கள்

பகுப்பு:புலந்தசகர் மாவட்டம்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
புலந்தசகர் மாவட்டம்

**புலந்தசகர் மாவட்டம்** இந்திய மாவட்டங்களில் ஒன்று ஆகும். இது உத்தரப் பிரதேசத்தில் உள்ளது. இதன் தலைநகரம் புலந்தசகர் நகரம் . இது மீரட் கோட்டத்திற்கு உட்பட்டது, மாநில சட்டசபைக்கான உறுப்பினர், புலந்தசகர் சட்டமன்றத் தொகுதியில் இருந்து தேர்ந்தெடுக்கப்படுவார். இதன் பரப்பளவு 3,719 சதுர கி.மீ. இங்குள்ள மக்களின் கல்வியறிவு தேசிய சராசரியை விட அதிகம். இந்த மாவட்டம் புலந்தஷகர் மக்களவைத் தொகுதிக்கு உட்பட்டது.

## சான்றுகள்

## தொடர்புடைய தளங்கள்
* மாவட்ட இணையதளம் 

பகுப்பு:உத்தரப் பிரதேசத்தில் உள்ள மாவட்டங்கள்
பகுப்பு:புலந்தசகர் மாவட்டம்
சேவியர் எர்னாண்டசு

**இக்சாவி** (*Xavi*, ஜனவரி 25, 1980) என்று பரவலாக அறியப்படும் **சேவியர் "இக்சாவி" எர்னாண்டசு இ கிரெயசு** (*Xavier Xavi Hernández i Creus* ) எசுப்பானியக் கால்பந்தாட்ட விளையாட்டு வீரர். இவர்  பார்செலோனாவிற்கும்  எசுப்பானியாவிற்கும் ஆடுகிறார்.  2008ஆம் ஆண்டு ஐரோப்பிய கால்பந்தாட்டப் போட்டியில் இவருக்கு போட்டிகளின் சிறந்த விளையாட்டு வீரர் என்ற விருது கிடைத்தது.

## கழகப் போட்டிகளில் புள்ளிவிவரங்கள்

## மேற்சான்றுகள்

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:எசுப்பானிய கால்பந்தாட்ட வீரர்கள்
பகுப்பு:2006 உலகக்கோப்பை காற்பந்து வீரர்கள்
பகுப்பு:2010 உலகக்கோப்பை காற்பந்து வீரர்கள்
பகுப்பு:2002 உலகக்கோப்பை காற்பந்து வீரர்கள்
ஆந்த்ரெ இனியஸ்தா

**ஆந்த்ரெ இனியஸ்தா லூயான்** (*Andrés Iniesta Luján*, , பிறப்பு மே 11, 1984) எசுப்பானியத் தேசிய அணிக்கும்  பார்சிலோனா கால்பந்துக் கழகத்திற்கும் விளையாடும்  எசுப்பானிய கால்பந்தாட்ட தொழில்முறை விளையாட்டாளர் ஆவார்.
## மேற்சான்றுகள்

பகுப்பு:எசுப்பானிய கால்பந்தாட்ட வீரர்கள்
பகுப்பு:1984 பிறப்புகள்
பகுப்பு:வாழும் மக்கள்
பகுப்பு:2018 உலகக்கோப்பை காற்பந்து வீரர்கள்
பகுப்பு:2006 உலகக்கோப்பை காற்பந்து வீரர்கள்
பகுப்பு:2010 உலகக்கோப்பை காற்பந்து வீரர்கள்
டான் தமிழ் ஒளி

**டான் தமிழ் ஒளி** இலங்கையில் 2009ம் ஆண்டு தொடக்கம் ஒளிபரப்பாகும் ஒரு தனியார் தொலைக்காட்சி நிறுவனமாகும். இந்த ஒளிபரப்பு சேவையின் ஒரு சகோதர சேவை டான் யாழ் ஒளி எனும் பெயரில் யாழ்ப்பாணத்திற்கான சேவையை வழங்கி வருகின்றது.உலக அளவில் இணைய வழியாகவும், செய்மதியூடாகவும் தமது சேவையை வழங்கி வருகிறது.

உரையாடல் நிகழ்ச்சிகள், சினிமா மற்றும் தொலைக்காட்சி நாடகங்கள் போன்றன இத்தொலைக்காட்சியில் ஒளிபரப்பப்படுகின்றது.

## சின்னம்

படிமம்:Dan tv.jpeg|டான் தமிழ்ஒளியின் பழைய சின்னம்
 

## மேற்கோள்கள்

## வெளி இணைப்புகள்
* உத்தியோகபூர்வ வலைத்தளம்
* டான் தமிழ் ஒளி You tube
* டான் தமிழ் ஒளி முகநூல்

பகுப்பு:தமிழ்த் தொலைக்காட்சிச் சேவைகள்
பகுப்பு:தமிழ் மகிழ்கலை தொலைக்காட்சி அலைவரிசைகள்
பகுப்பு:இலங்கைத் தமிழ்த் தொலைக்காட்சி சேவைகள்
பகுப்பு:2009 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:யாழ்ப்பாணத்தில் ஊடகங்கள்
லுபுண்டு

**லுபுண்டு  (Lubuntu )**  என்பது, உபுண்டுஇயங்குதளத்தினை அடிப்படையாகக் கொண்டு, உருவாக்கப்பட்ட வழங்கல்களில் ஒன்றாகும். குறைந்த அளவு திறனுள்ள கணினிகளை, திறம்பட இயக்கவல்ல ஒரு இயக்குதளமாக இது திகழ்கிறது.இதில் அடங்கியுள்ள அனைத்து மென்பொருட்களும் கட்டற்ற,  திறந்த மூலநிரல் மென்பொருட்களாகும்.  இவ்வழங்கல் முற்று முழுதாக இலவசமாக கிடைக்கிறது. இது எல். எக்சு. டி. இ (LXDE) என்ற கணித்திரைப் புலத்தை இயல்பிருப்பாக கொண்டது ஆகும்.  இது கணினியின் ஆற்றல் வளங்களை(குறிப்பாக மின்கலத்தின் மின்ஆற்றலை) குறைந்த அளவே பயன்படுத்தி, சிறப்பாக செயல்படுவது நிரூபிக்கப்பட்டுள்ளது. இக்கணித்திரைப் புலத்தின் பெரும்பகுதி சி மொழியில் எழுதப்பட்டதாகும்.  மற்ற சிறுபகுதி மட்டுமே, பைத்தான் மொழியில் எழுதப்பட்டுள்ளது குறிப்பிடத்தகுந்த செய்தியாகும்.

## இதன் வெளியீடுகள்

## ஊடகங்கள்

File:LXDE Ubuntu.png|10.04,
File:Lubuntu 10.10 default desktop.png|10.10
File:Lubuntu 11.04 Natty Narwhal.png|11.04
File:Lubuntu 11.10 Oneiric Ocelot.png|11.10
File:Lubuntu 12.04.png|12.04
File:Lubuntu 12.10.png|12.10
File:Lubuntu 13.04 English.png|13.04
File:Lubuntu 13.10 English.png|13.10
File:Lubuntu 14.04 LTS English.png|14.04
File:Lubuntu 14.10 English.png|14.10


## மேற்கோள்கள்

பகுப்பு:உபுண்டு வழங்கல்கள்
செம்பனார்கோயில் எஸ். ஆர். டி. வைத்தியநாதன்

**செம்பனார்கோயில் எஸ். ஆர். டி. வைத்தியநாதன்** (*S. R. D. Vaidyanathan*) (15 மார்ச் 1929 - 18 நவம்பர் 2013) தமிழகத்தைச் சேர்ந்த நாதசுவர இசைக் கலைஞர் ஆவார்.

## ஆரம்ப கால வாழ்க்கை
தமிழ்நாட்டில் நாகப்பட்டினம் மாவட்டத்தில்,  மயிலாடுதுறையில் பிறந்தவராகிய வைத்தியநாதன், செம்பனார் கோயில் எனும் ஊரினைச் சேர்ந்த இசைக் குடும்பத்தின் வழிவந்தவர். இவரின் தாத்தா இராமசாமிப் பிள்ளையின் இசையினை இசு மாசுட்டர் வாய்சு எனும் நிறுவனம் ஒலிப்பதிவு செய்தது. இவரின் தந்தை தக்சிணா மூர்த்தியின் இசையினை கொலம்பியா நிறுவனம் ஒலிப்பதிவு செய்தது.

நாதசுர இசையினை மாயவரம் ராமைய்யா பிள்ளையிடமும், வாய்ப்பாட்டினை விழுந்தூர் ஏ. கே. கணேச பிள்ளை, மதுரை மணி ஐயர் ஆகியோரிடமும் கற்றார்.

## தொழில் வாழ்க்கை
தர்மபுரம் ஆதீனம், திருவாவடுதுறை ஆதீனம், திருப்பனந்தாள் ஆதீனம் எனும் அமைப்புகளால் ஆதீன வித்துவானாக அங்கீகரிக்கப்பட்டவர். சிதம்பரம் அண்ணாமலைப் பல்கலைக்கழகத்தில் ரீடராகவும், சென்னை தமிழ் இசைச் சங்கத்தில் ஓய்வுப்பெற்ற ரீடராகவும் பணிபுரிந்தவர்.

## பெற்றுள்ள விருதுகளும் பட்டங்களும்
* இசைப்பேரறிஞர் விருது, 2008. வழங்கியது: தமிழ் இசைச் சங்கம், சென்னை.
* கலைமாமணி விருது - வழங்கியது: தமிழக அரசு
* சங்கீத நாடக அகாதமி விருது, 2007 

## மேற்கோள்கள்

## வெளியிணைப்புகள்
* தலைமுறை: ரக்தியும் விரக்தியும்!
* Serene and majestic 
* Kalam urges performing artists to form peace teams 
* Giving new life to the nagaswaram - Sembanarkovil Vaidyanathan
* Efforts needed to conduct music festivals in other places too 
* Award for nagaswaram maestro

பகுப்பு:நாதசுவரக் கலைஞர்கள்
பகுப்பு:இசைப்பேரறிஞர் விருது பெற்றவர்கள்
பகுப்பு:கலைமாமணி விருது பெற்றவர்கள்
பகுப்பு:1929 பிறப்புகள்
பகுப்பு:2013 இறப்புகள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:மயிலாடுதுறை மாவட்ட மக்கள்
பகுப்பு:ஊர்ப் பெயரால் அறியப்படும் மக்கள்
பயனர் இடைமுகம்

**இடைமுக வடிவமைப்பியல்** (User Interface) பயனர் இடைமுகம், மனித இயந்திரம் தொடர்பான தொழில்துறை வடிவமைப்பு துறையில், மனிதர்கள் மற்றும் இயந்திரங்களுக்கு இடையேயான தொடர்பு ஏற்படும் இடத்தில் உள்ள வடிவமைப்பியல் ஆகும். இந்த இடைமுக வடிவமைப்பியல் பயனர் இலகுவாக இயந்திரத்தை தொடர்பு கொள்ளவும் மற்றும் இயந்திர கட்டுப்பாட்டின் மூலம் எளிதாக செயல்பாட்டு முடிவுகளை எடுக்கும் உதவுகிறது.

## எடுத்துக்காட்டுகள்

## மேற்கோள்கள்

பகுப்பு:கணினி இடைமுகம்
மென்பொறியாளர்

மென்பொருள் பொறியாளர்கள் கணிணி மென்பொருள் சார்ந்த வடிவமைப்பு, வளர்ச்சி, பராமரிப்பு, சோதனை  தொடர்பான பொறியியல் கொள்கைகளை பயன்படுத்தி கணிணி மென்பொருள் உருவாக்கத்தில்  பங்குபெறுபவர்கள் ஆவர்.

1960கள் வரை மென்பொறியாளர்கள் தங்களை நிரலாளர் அல்லது மென்பொருள் உருவாக்குநர் என்ற அழைத்தனர்.

பகுப்பு:கணினி நிபுணத்துவ தொழில்கள்
பேய்க் கோபுரம்

**பேய்க் கோபுரம்** (*Devils Tower*, லகோட்டா மொழி: ***Matȟó Thípila*** ("கரடி வீடு") அல்லது ***Ptehé Ǧí*** ("கறுப்பு எருமைக் கொம்பு") (அரபாகோ மொழி: *Wox Niiinon* ) என்பது தென்கிழக்கு வயோமிங்கின் குறூக் கவுண்டியில் அமைந்துள்ள ஒரு தீப்பாறை குவிவளை முகடு ஆகும். இது 1,267 அடி (386 மீ) உயரத்திற்கு சூழவுள்ள நிலப்பிரதேசத்திலிருந்து உயர்ந்தும், கடல் மட்டத்திலிருந்து இதன் சிகரம் 5,114 அடி (1,559 மீ) உயரத்திலும் உள்ளது.

பேய்க் கோபுரம் முதன் முதலில் ஐக்கிய அமெரிக்கா தேசிய நினைவுச்சின்னமாக அந்நாட்டதிபர் தியொடோர் ரோசவெல்ட்டினால் செப்டம்பர் 24, 1906 அன்று அறிவிக்கப்பட்டது. இந்நினைவுச்சின்னத்தின் எல்லை 1,347 ஏக்கர் (545 கெ) பரப்பைக் கொண்டது.

கடந்த வருடங்களில், இதன் வருடாந்த 400,000 வருகையாளர்களின் கிட்டத்தட்ட 1% பேர் இதன்மீது பாரம்பரிய மலையேற்ற நுட்பத்தினைப் பயன்படுத்தி ஏறினர்.

## உசாத்துணை

## வெளி இணைப்புகள்

*Devils Tower National Monument. National Park Service
*  - public domain, produced by National Park Service.
*450 megapixel high-resolution photo of Devils Tower

பகுப்பு:வயோமிங்
உலகம் (தீவுக்கூட்டம்)

**உலகம்** அல்லது **உலகத் தீவுகள்** (*The World* / *World Islands*) என்பது ஐக்கிய அரபு அமீரகத்தின் துபாய் கடற்கரையிலிருந்து 4.0 கி.மீ (2.5 மைல்) தூர கடற்பகுதியில், உலக வரைபட வடிவில் பல்வேறு சிறு தீவுகளினால் அமைக்கப்பட்டுள்ள ஓர் செயற்கையான தீவுக்கூட்டம் ஆகும்.

## மேற்கோள்கள்

பகுப்பு:செயற்கைத் தீவுகள்
பகுப்பு:துபாய்
எச்சில் (கோட்பாடு)

**எச்சில்** என்பது உமிழ்நீர். உணவு செரிமானத்துக்காக வாயில் ஊறும் உமிழ் வாயில் போட்டுக்கொள்ளும் புகையிலை போன்ற நச்சுப் பொருள்களால் உமிழ வேண்டிய தீய பொருளாக மாறிவிடும். அன்றியும் உடல் நோய்வாய்ப் படும்போது கோழையாக மாறி உமிழவேண்டிய ஒன்றாக ஆகிவிடும். இந்த நிலையில் இது வேண்டாத அருவருக்கத் தக்க எச்சில். இது **எச்சப் பொருள்**.  வேண்டாத எச்சப் பொருளை, தகாத பொருளை 'எச்சில்' என்றனர். ஆசாரக்கோவை என்னும் நீதிநூல் எச்சில் பற்றிய சில செய்திகளைக் குறிப்பிடுகிறது.

ஒதுக்கத் தக்க எச்சில் எனத் தமிழ் மக்கள் நானகினைக் கொண்டனர். அவை உடல் கழிவுகளான சிறுநீர், மலம். ஆண்-பெண் உடல் உறவின்போது வெளிப்படும் விந்து, நாதப் பசைகள், வாயில் வரும் கோழை என்பவை. 
 
இந்த நான்கு வகையான எச்சிலைத் தூய்மைப்படுத்திக் கொள்ளா முன்னர் மேதைகள் பாடங்களை வாய்விட்டுப் படிக்கமாட்டார்கள். பிறரோடு பேசிக்கொண்டிருக்க மாட்டார்கள். படுக்கையில் படுத்து உறங்கமாட்டார்கள். 

எச்சில் பட்டுத் தூய்மைப்படுத்திக்கொள்ளாத நிலையில் இருப்பவர்கள் பசுவையோ, பார்ப்பாரையோ, (சமையல், விளக்குத்)தீயையோ, தெய்வத் திருமேனிகளையோ, தன் உச்சந்தலையையோ தொடக்கூடாது. 

இவர்கள் கண்ணால் பார்க்கத் தகாதனவும் உண்டு. அவை ஐந்து. 1 புலால்-உணவு, 2 வானத்து நிலா, 3 வளர்க்கும் நாய், 4 தோன்றும் ஞாயிறு, 5 வானத்தில் எரிந்து விழும் மீன் (எரிகல்) என்பன. 
## அடிக்குறிப்பு

பகுப்பு:தமிழர் பண்பாடு
ஜெயப்பிரகாஷ் நாராயண் (லோக் சட்டா)

*'நாகபைரவ ஜெயப்பிரகாஷ் நாராயணன்* (*Nagabhairava Jayaprakash Narayan*) (பிறப்பு: 14 ஜனவரி 1956) ஜேபி (JP) என்றும் அறியப்படும் இவர் ஒர் இந்திய அரசியல்வாதியும், அரசியல் சீர்திருத்தவாதியும் மற்றும் பத்திரிக்கையாளரும் ஆவார். லோக் சட்டா என்கிற கட்சியை உருவாக்கியவரும் அதன் ராகவும் இருந்தார்.. மேலும், இவர் முன்னாள் இந்திய ஆட்சிப்பணியாளரும் ஆவார். தேர்தல் சீர்திருத்தங்கள், தகவல் பெறும் உரிமைச் சட்டம் ஆகியவற்றில் இவரின் பங்களிப்பிற்காகவும் மிகவும் அறியப்படுகிறார். தி டைம்ஸ் ஆஃப் இந்தியா, தி எகனாமிக் டைம்ஸ், தி பைனான்சியல் எக்ஸ்பிரஸ், தி இந்துமற்றும் ஈநாடு போன்ற பல பத்திரிக்கைகளிலும் இவர் பத்திகளை எழுதி வருகிறார்.

## மேற்கோள்கள்

 
## வெளி இணைப்புகள்

* 
* Lok Satta Party website
* Foundation for Democratic Reforms
* Youth Parliament Program

பகுப்பு:1956 பிறப்புகள்
பகுப்பு:வாழும் மக்கள்
பகுப்பு:இந்திய ஆட்சிப் பணி அலுவலர்கள்
பகுப்பு:கிருஷ்ணா மாவட்ட மக்கள்
பகுப்பு:ஆந்திரப் பிரதேச அரசியல்வாதிகள்
பகுப்பு:மகாராட்டிர மக்கள்
கோபுரப் பாலம்

**கோபுரப் பாலம்** (*Tower Bridge*) (கட்டப்பட்டது 1886–1894) என்பது இலண்டனிலுள்ள தேம்சு ஆற்றுக்கு குறுக்காக எடைக்கட்டுப் மற்றும் தொங்கு பாலம் இணைந்த ஓர் பாலமாகும். இலண்டன் கோபுரத்திற்கு அருகில் காணப்படும் இது இலண்டன் கோபுரத்தின் பெயரைக் எடுத்துக்கொண்டு, இலண்டனின் முக்கியத்துவ அடையாளமாக விளங்குகிறது.

## உசாத்துணை

## வெளி இணைப்புகள்

*
* Describes the construction of Tower Bridge

பகுப்பு:இலண்டனில் உள்ள கட்டிடங்கள்
தைவான் தமிழ்ச் சங்கம்

**தைவான் தமிழ்ச் சங்கம்** தமிழ் ஆர்வலர்களால் தைவானில் 2013-ஆம் ஆண்டு துவங்கப்பட்டது. ஒவ்வொரு ஆண்டும் பொங்கல் விழாவைக் கொண்டாடுகின்றனர். தமிழர்களின் பொங்கல் கலாச்சாரத்தை வெளிப்படுத்தும் வகையில் சித்திரங்கள் வரைந்துப் பார்வைக்கு வைக்கப்பட்டன. மேலும் கவிதை எழுதுதல், வாசித்தல், சீன மொழியில் திருக்குறள் ஒப்புவித்தல் போன்ற போட்டிகளும் நடத்தப்பட்டன. பறையாட்டம், பரதநாட்டியம், மழலைத் தமிழ்ப் பேச்சு, பலகுரல் நிகழ்ச்சி, திரையிசைப்பாடல்கள் பாடுவது, குழு நடனங்கள் போன்ற கலை நிகழ்ச்சிகள் இடம்பெற்றன.

## திருக்குறள் மொழிபெயர்ப்பு
இந்தியாவின் முன்னாள் குடியரசுத் தலைவராக இருந்த அப்துல் கலாமின் வேண்டுகோளுக்கிணங்கி, சீனக் கவிஞர் முனைவர். யூசி திருக்குறளை சீன மொழியில் மொழிபெயர்த்தார்.  தமிழ் வளர்ச்சி அறநிலையங்கள், செய்தித்துறையின் செயலாளர் முனைவர் ம. இராஜாராம் இ. ஆ. ப., மொழிபெயர்ப்பு இயக்குநர் முனைவர் ந. அருள், தமிழ்ப் பல்கலைக்கழக துணைவேந்தர் முனைவர் ம. திருமலை ஆகியவர்களின் முயற்சியினால் பாரதியார் மற்றும் பாரதிதாசனின் தேர்ந்தெடுக்கப்பட்ட கவிதைகளை முனைவர். யூசி சீன மொழியில் மொழிபெயர்த்துள்ளார். முனைவர். யூசியின் சீனக்கவிதைகள் சில தமிழில் மொழிபெயர்க்கப்பட்டிருக்கின்றன. திருக்குறளை சீன மொழியில் மொழிபெயர்த்ததால் கவிஞர் யூசிக்கு, இந்த ஆண்டிற்கான (2014) 
திருவள்ளுர்வர் விருதினை தமிழக முதல்வர் ஜெயலலிதா அளித்தார்.

பகுப்பு:தமிழ்ச் சங்கங்கள்
பகுப்பு:தைவான்
ஆசியா பீபி தெய்வ நிந்தனை நிகழ்வு

**ஆசியா நோரீன்** (Aasiya Noreen, உருது மொழி: آسیہ نو رین, பிறப்பு: 1971) பொதுவாக *ஆசியா பீபி* என்று அறியப்படுபவர். இவர் பாக்கிஸ்தானைச் சார்ந்தவர். இவர் இஸ்லாத்தின் முகம்மது நபியைப் பற்றி 2009 ஆம் ஆண்டு ஜூன் மாதம் சக பெண்களிடம் அறுவடையின் போது தவறாகப் பேசியதாகக் குற்றம் சாட்டப்பட்டவர். இவருக்கு  மரணதண்டனை என்று பாகிஸ்தான் நீதிமன்றத்தால் 2010 ஆம் ஆண்டு நவம்பர் மாதம் தீர்ப்பு வழங்கப்பட்டது. இவர் பாகிஸ்தானின் பஞ்சாப் மாகாணத்தில் ஷேய்க்குப்புரா மாவட்டத்தில் பிறந்தவர். இவரது தண்டனை நிறைவேற்றப்பட்டால் பாகிஸ்தானில் 
தெய்வ நிந்தனைக்காக சட்டத்தின் மூலம் கொல்லப்பட்ட முதல் பெண்மணி இவர் ஆவார். இவரது மரண தண்டனையை எதிர்த்து உலகம் முழுவதிலுமிருந்து கண்டனங்கள் தெரிவிக்கப்பட்டது.
## மேற்கோள்கள்

பகுப்பு:பாக்கித்தானியர்கள்‎
ஆர்க் டே ரியோம்ப்

**ஆர்க் டே ரியோம்ப்** (*Arc de Triomphe de l'Étoile*) என்பது பாரிசிலிலுள்ள மிகவும் புகழ்பெற்ற நினைவுச்சின்னங்களில் ஒன்று. இது "பலஸ் சாள்ஸ் டே கேல்" எனுமிடத்தின் மத்தியில் உள்ளது. *ஆர்க் டே ரியோம்ப்* ("வெற்றி வளைவு" என்பது பொருள்) பிரெஞ்சுப் புரட்சிப் போர்கள், நெப்போலியப் போர்கள் ஆகிய போர்களில் பிரான்சுக்காக சண்டையிட்டு இறந்தவர்களை புகழ்வதற்காக, இதன் வெளிப்புற மேற்பரப்பில் முழு பிரான்சிய வெற்றியாளர்கள் மற்றும் தளபதிகளின் பெயர்கள் பதிக்கப்பட்டு அமைக்கப்பட்டுள்ளது. இதன் கீழே முதலாம் உலகப்போரின் "அறியப்படாத போர் வீரன்" கல்லறை உள்ளது. நினைவுச்சின்னம் தினமும் காலை 10:00 மணி முதல் இரவு 10:30 மணி வரை திறந்திருக்கும்.

## உசாத்துணை

## வெளியிணைப்பு
* 
* 
* Inscriptions on the Arc de Triomphe 
* The names of 660 persons inscribed on the Arc de Triomphe
* Clarification of history of Arc de Triomphe
* The permanent exhibition inside the Arc de Triomphe
* View from the Arc de Triomphe

பகுப்பு:பாரிசு
சேய்க்குப்புரா மாவட்டம்

**சேய்க்குப்புரா மாவட்டம்** (Sheikhupura District உருது மொழி: ضِلع شَيخُوپُور‎) பாக்கிஸ்தானின் பஞ்சாப் மாகாணத்தில் அமைந்துள்ளது. ஷேய்க்குப்புரா என்பது இம்மாவட்டத்தின் தலைநகரம் ஆகும். பாக்கிஸ்தானின் 1998 ஆம் ஆண்டின் மக்கட் தொகைக் கணக்கெடுப்பின் படி இம்மாவட்டத்தின் மக்கட் தொகை 33,21,029 ஆகும். இதில் 25.45% பேர் நகர்ப்புறத்தில் வசிக்கின்றனர். இம்மாவட்டம் 5 தாலுகாகளைக் கொண்டது.
## மேற்கோள்கள்

பகுப்பு:பஞ்சாப் (பாகிஸ்தான்) மாகாணத்தின் மாவட்டங்கள்
பகுப்பு:பஞ்சாப் (பாகிஸ்தான்)
சேய்க்குப்புரா

**சேய்க்குப்புரா** (Sheikhupura, உருது மொழி: شَيخُوپُورہ‎) நகரம் சேய்க்குப்புரா மாவட்டத்தின் தலைநகரம் ஆகும். இது பாகிஸ்தானின் பஞ்சாப் மாகாணத்தில் அமைந்துள்ளது. இது ஒரு முக்கியத் தொழில் நகரம் ஆகும். லாகூர் நகருக்கு வடகிழக்கே 35 கிலோமீட்டர்கள் தொலைவில் அமைந்துள்ளது. இந்நகரம் வரலாற்றுச் சிறப்புமிக்க இடங்களுள் ஒன்றாகும். இந்நகரம் பொதுவாக *கிலா சேய்க்குப்புரா* (Qila Sheikhupura) என்று அழைக்கப்படுகிறது. ஏனெனில் முகலாய மன்னர் ஜஹாங்கீர் கட்டிய கோட்டை ஒன்று இந்நகரில் அமைந்துள்ளது. *சேய்க்குப்புரா* என்பது *ஜஹாங்கீரின்* மற்றுமொரு பெயரான *ஷேய்க்கு* (Sheikhu) என்பதிலிருந்து வந்தது.   *ஜஹாங்கீரின்* தந்தையான அக்பர் இப்பெயரைச் சொல்லியே *ஜஹாங்கீரை* அழைப்பார்.

## மேற்கோள்கள்

பகுப்பு:பாகிஸ்தான் நகரங்கள்
பகுப்பு:பஞ்சாப் (பாகிஸ்தான்) மாகாணத்தின் நகரங்கள்
கோதாபயன் (உருகுணை)

**கோதாபயன்** என்பவன் உருகுணையை ஆண்ட சிங்கள அரசனாவான்.

## இரு வேறு ஆதாரங்கள்
இவன் மகாவம்சத்தின் படி உருகுணை அரசை தொடங்கி வைத்தவனான மகாநாகனின் இரண்டாம் மகனாவான். இவனுக்கு அட்டாலய திச்சன் தமையன் ஆவான்.

ஆனால் தாதுவம்சம் என்னும் நூலின் படி இவன் உருகுணை அரசை ஆண்ட தமிழர் அரசை அழித்து அதில் இருந்த பத்து சகோதர அரசர்களைக் கொன்று ஆட்சியைப் பிடித்தவன். அந்த பாவத்தைப் போக்க இவன் பல பௌத்த விகாரைகளை அமைத்ததாக தாதுவம்சம் நூல் குறிப்பிடுகிறது.

## மேற்கோள்களும் குறிப்புகளும்

பகுப்பு:இலங்கை மன்னர்கள்
புராகுமின்

**புராகுமின்** (Burakumin)  ஜப்பானில் உள்ள தீண்டத்தகாத, தாழ்த்தப்பட்ட சமூகமாகும். இச்சமூகத்துடன் பிற ஜப்பானிய மக்கள் எவ்வகையிலும் தொடர்பு கொள்வதில்லை. குறிப்பாக திருமண உறவுகள் வைத்துக் கொள்வதில்லை. இந்த புராகுமின் சமூக மக்களின் பாரம்பரியத் தொழில், தோல் பதனிடுதல், ஆடு மாடுகளை வெட்டுதல், கசாப்பு கடை நடத்துதல், தோல் காலணி வணிகம் செய்தல், பொதுக் கழிப்பிடங்களை சுத்தம் செய்தல் ஆகும். புராகுமின் சமூக மக்கள் மற்ற ஜப்பானிய சமூக மக்களுடன் கலந்து வாழாமல் தனி குடியிருப்புகளில் கூட்டமாக வாழ்கின்றனர். இரண்டாம் உலகப் போருக்குப் பின் ஜப்பானில் தீண்டாமை சட்டப்படி ஒழிக்கப்பட்டாலும், ஜப்பானிய சமூகத்தில் மறைமுகமாக தீண்டாமை கடைபிடிக்கப்பட்டு வருகிறது.  

புராகுமின் சமூகத்தில் பிறந்தவரும், அச்சமூகத் தலைவரும், புராகுமின் விடுதலை லீக் (BLL) எனும் இயக்கத்தின் தலைவரும் ஆன  ஜீச்ஹிரோ மதுமோட்டா  (Jiichiro Matumoto 1887-1966) எனும் அரசியல் தலைவர் புராகுமின் சமூகத் தந்தை எனப் போற்றப்படுகிறார். 

ஜப்பானிய அரசர் மொய்ஜி காலத்தில் தீண்டாமை முறையை 1871-ல் ஜப்பானில் கடைபிடிப்பதை நீக்கி உத்தரவிட்டார். புராகுமின் சமூக மக்களும் மற்ற ஜப்பானிய சமூக மக்களுக்கு இணையாக சமூக உரிமை பெற்றவர்கள் என அறிவித்தார்.  இதனால் புராகுமின் சமூக மக்கள் காலப்போக்கில் சமூக, பொருளாதர ம், கல்வி மற்றும் தொழில் துறைகளில் முன்னேற்றம் கண்டனர்.

இரண்டாம் உலகப் போருக்குப் பின் புராக்குமின் சமூகம் படிப்படியாக முன்னேற்றம் கண்டது. 1969-இல் ஜப்பானிய அரசு புராகுமின் சமூக முன்னேற்றத்திற்காக நிதி ஒதுக்கீடு செய்தது. தற்போது பத்து விழக்காடு புராகுமின் சமூக மக்கள் பிற ஜப்பானிய சமூகத்துடன் திருமண உறவுகள் வைத்துள்ளனர். ஜப்பானில் தீண்டாமை பற்றி பேசுவதும், கடைப்பிடிப்பதும் குற்றச்செயலாகும் என்று அரசு அறிவித்துள்ளது.

## மேற்கோள்கள்

பகுப்பு:ஜப்பானிய இனக்குழுக்கள்
நார்த் 24 காதம் (திரைப்படம்)

**நார்த் 24 காதம்** (North 24 Kaatham) என்பது மலையாளத் திரைப்படம் ஆகும். இத்திரைப்படத்தின் தலைப்பிற்கு தமிழில் *வடக்கு 24 மைல்* என்று பெயர். இத்திரைப்படத்தை இயக்கியவர் *அனில் ராதாகிருஷ்னன் மேனன்* ஆவார். இத்திரைப்படத்தில் ஃபகத் பாசில், நெடுமுடி வேணு மற்றும் சுவாதி ரெட்டி ஆகியோர் முக்கியக் கதாப்பாத்திரத்தில் நடித்திருக்கின்றனர்.
இத்திரைப்படம் 2013 ஆம் ஆண்டு செப்டம்பர் 15 ஆம் தியதி ஓணம் பண்டிகையின் போது வெளியிடப்பட்டது. இத்திரைப்படத்தின் இசையமைப்பாளராக *கோவிந்த மேனன்* மற்றும் *ரெக்ஸ் விஜயன்* பணியாற்றியுள்ளனர். இத்திரைப்படத்தை சி. வி. சாரதி என்பவர் தயாரித்திருந்தார்.

பகுப்பு:2013 மலையாளத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:இந்திய மலையாளத் திரைப்படங்கள்
பகத் பாசில்

**பகத் பாசில்** (Fahadh Faasil) இந்தியாவைச் சேர்ந்த திரைப்பட நடிகர் ஆவார். இவர் மலையாளத் திரைப்படத் துறையில் நடித்து வருகிறார். இவரின் தந்தையான ஃபாசில் மலையாளத் திரைப்பட இயக்குநர்  ஆவார். இவர் 2002 ஆம் ஆண்டு இவரின் தந்தை *ஃபாசில்* இயக்கிய *கையெத்தும் தூரத்து* எனும் திரைப்படத்தில் அறிமுகமானார். இவர் 2011 ஆம் ஆண்டு கேரளா மாநில அரசின் இரண்டாவது சிறந்த நடிகர் எனும் விருதினைப் பெற்றார்.

## ஆரம்பகால வாழ்க்கை
பகத் பாசில், 1982 ஆம் ஆண்டு ஆகத்து மாதம் 8 தேதி அன்று பிறந்தார். இவரின் தந்தை பாசில் (பிரபல இயக்குநர்) மற்றும் தாய் ரோசினா ஆவார். இவருக்கு அகமேதா, பாத்திமா என்ற சகோதரிகளும், பர்கான் என்ற சகோதரரும் இருக்கின்றனர். இவர் தனது பள்ளிப் படிப்பை ஊட்டி லாரன்சு பள்ளியில் பயின்றார். பின்பு முதுகலை படிப்பை அலாப்புழாவில் உள்ள சனதான தர்ம கல்லூரியிலும் மற்றும் முதுகலைப் படிப்பை அமெரிக்காவின் மியாமி பல்கலைக்கழகத்திலும் முடித்தார்.

## தனிப்பட்ட வாழ்க்கை
பகத் பாசில் 2014 ஆம் ஆண்டு ஆகத்து 21 அன்று 21 அன்று இந்திய நடிகை நஸ்ரியா நசீம் என்பவரை திருமணம் செய்தார். இருவரும் 2014 ஆம் ஆண்டு வெளியான பெங்களூர் நாட்கள் (மலையாளம்) திரைப்படத்தில் கணவன், மனைவியாக நடித்தனர். இதில் இருவருக்கும் ஏற்பட்ட அறிமுகத்தின் பின்பு குடும்பத்தினர் ஒப்புதலோடு திருமணம் நடந்தது.

## திரைப்படங்கள்

## மேற்கோள்கள்

## வெளி இணைப்புகள்
* ஃபகத் பாசில்

பகுப்பு:1983 பிறப்புகள்
பகுப்பு:மலையாளத் திரைப்பட நடிகர்கள்
பகுப்பு:வாழும் மக்கள்
பகுப்பு:இந்திய முஸ்லிம்கள்
பகுப்பு:கேரள மாநில திரைப்பட விருது வென்றவர்கள்
நெடுமுடி வேணு

**நெடுமுடி வேணு** (*Nedumudi Venu*; , 22 மே 1948 – 11 அக்டோபர் 2021) இந்தியாவின் கேரளாவைச் சார்ந்த திரைப்பட நடிகர் ஆவார். இவர் மலையாளத் திரைப்படத்துறையில் பணியாற்றினார். இவரது இயற்பெயர் கே. வேணு கோபால் (K. Venu Gopal) ஆகும். நாடகத்தில் நடித்த பெயரான நெடுமுடி வேணு என்றே பெரும்பாலும் அறியப்பட்டார். இவர் திரைக்கதையும் எழுதியதோடு, ஒரு மலையாளத் திரைப்படத்தையும் இயக்கினார்.. இவர் *கேரளா* மாநிலத்தின் ஆலப்புழையில் பிறந்தவர். திரைப்படத்துறைக்கு வருவதற்கு முன்னர் கலாகௌமுதி பத்திரிகையில் பணியாற்றினார். இவரின் பெற்றோர் பி. கே. கேசவன், பி. குஞ்ஞிக்குட்டியம்மா ஆவர். இவரது மனைவியின் பெயர் டி. ஆர். சுசீலா. இவரின் மகன்கள் உன்னி, கண்ணன் என்போர் ஆவர்.

## மேற்கோள்கள்

பகுப்பு:மலையாளத் திரைப்பட நடிகர்கள்
பகுப்பு:1948 பிறப்புகள்
பகுப்பு:2021 இறப்புகள்
பகுப்பு:கேரள மாநில திரைப்பட விருது வென்றவர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:ஆலப்புழை மாவட்ட மக்கள்
உத்ரயாணம் (திரைப்படம்)

**உத்ரயாணம்** 1974 ஆம் ஆண்டு வெளிவந்த மலையாளத் திரைப்படம் ஆகும். இத்திரைப்படத்தை அரவிந்தன் இயக்கியிருந்தார். இத்திரைப்படம் பல்வேறு விருதுகளைப் பெற்றது.

## விருதுகள்
இத்திரைப்படம் கீழ்க்கண்ட விருதுகளைப் பெற்றது. 
* இந்திய அரசின் தேசிய விருது.
* கேரளா அரசின் விருதுகள்
** சிறந்த திரைப்படம்
** சிறந்த இயக்குநர்
** சிறந்த திரைக்கதை
** சிறந்த ஒளிப்பதிவு
** இரண்டாவது சிறந்த நடிகர்
** சிறந்த கலை இயக்குநர்

## மேற்கோள்கள்

பகுப்பு:1974 மலையாளத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:இந்திய மலையாளத் திரைப்படங்கள்
ஞானி

**ஞானி** கர்ம யோகத்தைப் பயின்று மனத்தூய்மை அடைந்தவன். அதன் பின் ஞான யோகத்தைப் பயின்று ஞானத்தில் நிலை பெற்றவனைப் பகவான் இங்கு ஞானநிஷ்டன் என்று ஞானியை சிறப்பாகக் குறிப்பிடுகிறார்.
 
எவன் தன்னிடத்திலேயே தான் மகிழ்வாக இருக்கின்றானோ அவனே (Happy with Himself)  ஞானி ஆவான். தன்னை அறிந்து தன்னிடத்தில் தான் நிலை பெற்று, மனநிறைவு அடைந்தவனே ஞானி ஆவான். வைராக்கியம், விவேகம், மனவடக்கம், புலனடக்கம், தியாகம், அமைதி, சமாதானம், பொறுமை, அகிம்சை, முமுச்சுத்துவம் போன்ற நற்குணங்கள் பெற்றவனையே ஞானியின் இலக்கணமாகக் கூறப்படுகிறது.

இந்த ஆத்ம ஞானத்தை அறிந்த ஞானி மரணத்திற்கு முன் சீவ முக்தியும்,  உடல் அழிந்த பின்பு பிரம்ம நிர்வானம் எனும் விதேக முக்தியும் அடைகிறான். விதேக முக்தி  அடைந்த ஞானிக்கு மறுபிறவி இல்லை.

## உசாத்துணை
* பகவத் கீதை, அத்தியாயம் இரண்டு மற்றும் பதினெட்டு.

## வெளி இணைப்புகள்
* பகவத் கீதை அத்தியாயம் இரண்டு http://www.sacred-texts.com/hin/sbg/sbg07.htm
* பகவத் கீதை அத்தியாயம் பதினெட்டு http://www.sacred-texts.com/hin/sbg/sbg23.htm

பகுப்பு:வேதாந்தம்
பகுப்பு:இந்து மெய்யியல்
ஆத்ம ஞானி

**ஆத்ம ஞானி** என்பவன் கர்ம யோகம், பக்தி யோகம், மற்றும் ஞான யோகம் பயின்று ஆத்ம ஞானத்தை அடைந்து தன்னிடத்திலேயே தான் மகிழ்வாக இருப்பவனையே ஆத்ம ஞானி ஆவான். தன்னை அறிந்து தன்னிடத்தில் தானே நிலை பெற்று, மனநிறைவு அடைந்தவனே  ஆத்ம ஞானி ஆவான். விவேகம், வைராக்கியம், மனவடக்கம், புலனடக்கம், தியாகம், அமைதி, சமாதானம், பொறுமை, அகிம்சை, சத்துவ குணம், சமாதி மற்றும் ஆத்ம தத்துவத்தை அறிய வேண்டும் என்ற இடைவிடாத ஆர்வம் எனும் முமுச்சுத்துவம் போன்ற நற்குணங்கள் பெற்றவன், சிரவணம்,  மனனம் மற்றும் நிதித்யாசனம் எனும் மூன்று படிகளைக் கடந்து பிரம்ம தத்துவத்தை அறிந்தவனையே ஆத்ம ஞானியின் இலக்கணமாகக் கூறப்படுகிறது.

## அடைந்த ஞானத்தினால் ஆத்ம ஞானி பெறும் பலன்கள்
ஆத்ம ஞானம் அடைந்த ஆத்ம ஞானி தான் வாழும் காலத்திலேயே சீவ முக்தி எனும் மனநிறைவு பெறுகிறான். பின் தன் சட உடலை விட்டு நீங்கிய பின் (இறந்த பின்) மறு பிறப்பு இல்லாமை எனும் விதேக முக்தி அடைகிறான்.
## இதனையும் காண்க
* ஆத்ம ஞானம்
* ஆத்மா
## உசாத்துணை
* பகவத் கீதை, இரண்டாம் அத்தியாயம், சுலோகம் 56 முதல் 72 முடிய

## வெளி இணைப்புகள்
பகவத் கீதை, இரண்டாம் அத்தியாயம் http://www.sacred-texts.com/hin/sbg/sbg07.htm

பகுப்பு:இந்து மெய்யியல் கருத்துருக்கள்

பகுப்பு:வேதாந்தம்
திருத்தந்தையின் ஆலோசனைக்குழு

**திருத்தந்தையின் ஆலோசனைக்குழு** () என்பது திருத்தந்தையின் ஆணையால் அவரது தலைமையில் கர்தினால்கள் ஒன்றுகூடும் கூட்டமாகும்; இக்கூட்டங்கள் சாதாரணமானவையாகவோ அசாதாரணமானவையாகவோ இருக்கலாம்.

கனமான ஆயினும் அடிக்கடி நிகழும் காரியங்களில் ஆலோசனை பெறுவதற்காக அல்லது புதிய கர்தினால்களை நியமிப்பது போன்ற மிகச் சிறப்பான ஒரு சில செயல்களை நிறைவேற்றுவதற்காக அனைத்துக் கர்தினால்களும் குறைந்த அளவு உரோமை நகரில் உள்ளவர்கள், ஒரு *சாதாரண ஆலோசனைக்குழுவுக்கு* அழைக்கப்படுகின்றனர். இத்தகைய சாதாரண ஆலோசனைக்குழு மட்டுமே பகிரங்கமாக இருக்க முடியும்; அதாவது, இக்குழுவுக்குக் கர்தினால்களுடன், மேல்நர்கள், அரசு சமூகங்களின் பிரதிநிதிகள் மற்றும் அழைக்கப்பட்ட மற்றவர்கள் அனுமதிக்கப்படுகின்றனர். 

திருச்சபையின் சிறப்பான தேவைகள் அல்லது அதிகக்கனமான ஆய்வுக்குரிய காரியங்கள் தூண்டும் போது நடைபெறுகின்ற ஓர் *அசாதாரண ஆலோசனைக் குழு*வுக்கு அனைத்துக் கர்தினால்களும் அழைக்கப்படுகின்றனர்.

இத்தகையக்குழு கூட்டத்தில், திருத்தந்தையால் அங்கீகரிக்கப்பட்ட விருப்பத்தேர்வு மூலம் கர்தினால்கள் குருக்கள் அணியிலிருந்து மற்றோர் உரிமைத்தகுதிக்கு மாறலாம்; திருத்தொண்டர் அணியிலிருந்து திருத்தொண்டர்களின் மற்றொரு வட்டத்தொகுதிக்கு மாறலாம்; அவர்கள், திருத்தொண்டர்கள் அணியில் முழுமையான பத்து ஆண்டுகள் நிலைத்திருந்திருப்பின், குருக்கள் அணிக்கும்கூட மாறலாம்.

## மேற்கோள்கள்



பகுப்பு:கர்தினால்கள்
வெப்பவியல்

**வெப்ப இயல்** () என்பது வெப்பப் படவியலின் ஒரு துறை. மருத்துவத்தில் பயன்படும் அகச்சிவப்புக் கதிர் படமாக்கலின் மூலம் உடலில் வெப்பம் பரவியுள்ள முறையினை அறிந்துகொள்ளப் பயன்படும் ஒரு தொடாநிலை படமாக்க முறையாகும். இந்த படமாக்க முறை உடல் வெப்ப நிலையினைப் பயன்படுத்தி புற்றுநோயினை அறிந்து கொள்ள உதவுகின்றது எனினும் இது ஒரு சிறப்பான மருத்துவக் கண்டறி முறையல்ல என அமெரிக்க அரசால் அறிவுறுத்தப்பட்டுள்ளது.
### வெப்பப் படவியல்
வெப்பப் படயியலில், அதிக வெப்பமான இடங்கள் வெண்மையாகவும் குளிர்ந்த இடங்கள் கருமையாகவும் காட்சியளிக்கும். (எதிர்மறையாகக் காட்டும் கருவிகளும் உள்ளன). நோயற்ற உடலில் காணப்படும் வெப்பப் பரவல் ஒரு வகையாகவும் நோயுள்ள திசுப் பகுதியில் வெப்பப் பரவல் முறை வேறுவகையாகவும் இருக்கும். இவ்வாறு மாறுபட்டுக் காணப்படும் உடல் வெப்பநிலை நோயினைக் காட்டவல்லது.

வெப்பக் கடத்தல், வெப்பச்சலனம் மற்றும் கதிர் வீச்சின் மூலம் வெப்பமானது ஓரிடத்திலிருந்து பிறிதொரு இடத்திற்குப் பரவுகிறது. எல்லா வெப்பமுடைய பொருட்களும் மின்காந்த அலைகளை வெளியிடுகின்றன. 
எக்சு-கதிர், அணுக்கரு, மீயொலி போன்றவற்றைப் போலவே இம்முறையிலும் எந்த இயற்பியல் கருவியும் பொருளைத் தொடுவதில்லை. பொருளில் இருந்து வெளிப்படும் இயற்கையான கதிர் வீச்சினையே பயன்படுத்துகின்றது. கிடைக்கப் பெறும் முடிவு, பொருளில் அகச்சிகப்புக் கதிர்கள் எவ்வாறு பரவியுள்ளது என்பதையுணர்த்தும்.

### அகச்சிகப்பு கதிர்களின் செறிவு

I = KT4 என்று கொடுக்கப்படுகிறது..

அதாவது 
I என்பது வெளிப்படும் அகச்சிகப்பு கதிர்களின் செறிவு 
T என்பது தனிவெப்பநிலை 
K என்பது பொருளுக்குப் பொருள் மாறுபடும் ஒரு நிலையான எண்

கரும்பொருளுக்கு இது உச்ச அளவாக உள்ளது. உடல்பரப்பு ஓர் உன்னதமான கரும்பொருளாகச் செயல்படுகிறது. இம்மூறையில் பயன்படுத்தப்படும் முக்கிய கருவி உடலிலிருந்து வரும் அகச்சிவப்புக் கதிர்களை உணரும் கருவியாகும். இக்கருவியும் அகச்சிவப்புக் கதிர்களை உமிழுகிறது.

### அளவிடு முறை
சீரான வெப்பநிலையுடைய ஓர் அறையில் எல்லாமே ஒரே வெப்பநிலையில் இருப்பதால் உணர்கருவி எந்த சமிக்ஞையினையும் பெறாது (எடுத்துக்காட்டாக இறந்த மனித உடல்). மாறாக உயிருள்ள ஒரு மனிதன் இருந்தால், உணர்கருவியினைவிட மனிதனின் உடல்வெப்ப நிலை சற்று அதிகமாக இருக்கும். உடலை இப்போது கதிர்ப்படப்பதிவு செய்தால் வெப்பநிலைக்கு ஏற்றவாறு குறியீடுகள் பெறப்படும். தோலின் வெப்பநிலையினைப் பொறுத்து அமையும் இது திரையில் பெறப்படுகிறது. சரியான கருவியுடன் நிரந்தரமான படமும் பெறலாம்.

நடைமுறையில், பெறப்படும் குறிகள் குறைந்த செறிவுடன் காணப்படுவதால், இரைச்சல் (Noise) சிக்கலைத் தோற்றுவிக்கும். இதனைக்குறைக்க உணர்கருவியின் வெப்பநிலை நீர்மநிலை நைட்ரசன் மூலம் குறைக்கப்படுகிறது. 40,000 தனிப்பட்ட அளவீடுகளை 30 வினாடிகளில் செய்யும் நுட்மான கருவிகள் உள்ளன.

ஆய்விற்கு முன் 10 நிமிடங்கள் திறந்த மேனியுடன் 70 முதல் 76 டிகிரி பாரன்கீட் வெப்பநிலையில் முன் குளிர்வித்தல் உடலுக்குத் தேவை.  மார்புப் படம் எடுக்கும்போது குறுக்காக வெப்பம் பாய்வதனைத் தடுக்கக் கைகளை அகல விரித்து வைத்திருக்க வேண்டும். சிறிய அலுமினியத் தகடுகளை உடற்பகுதி குறிகளாகப் பயன்படுத்தலாம்.

### பயன்பாடு
மருத்துவ ரீதியாக இன்னும் அதிகப் பயன் பாட்டில் இல்லை. எனினும் பின்வரும் ஆய்வுகளுக்கு இது பயன்படுகிறது
*மார்பகப் புற்றுநோய்  
*பிளசண்டா ஆய்வு
*இதயத் தமனி ஆய்வு 
*வாதம் 
*பிற குருதிக் குழாய் ஆய்வு

### மேற்கோள்கள்

பகுப்பு:மருத்துவ இயற்பியல்
பகுப்பு:மருத்துவ சோதனைகள்
கூகுள் தொடு வில்லை

**கூகிள் தொடு வில்லை** எனப்படுவது கூகிள் நிறுவனத்தால் வெளியிடப்பட்டுள்ள தொழில்நுட்ப விருத்திகளுடன் கூடிய ஒரு தொடு வில்லையாகும். உலகின் 19 நபர்களில் ஒருவருக்கு ஏற்பட்டுள்ளதான நீரிழிவு நோயினைக் கண்காணிக்க இந்த தொடு வில்லையைப் பயன்படுத்த முடியும் என்று கூகிள் நிறுவனம் அறிவித்துள்ளது.

உடலில் உள்ள சர்க்கரையின் அளவை அளவிடப் குருதி, கண்ணீர் பல்வேறு உடற்திரவங்கள் பயன்படுகின்றன. வைத்தியர்கள் தற்போது கண்ணீரின் மூலம் உடலில் உள்ள சர்க்கரையின் அளவை அளவிட முயல்கின்றனர். ஆயினும் இந்த முறை மிகவும் கடினமானதாகும். இதற்கான முக்கியமான காரணம், கண்ணீர் இலகுவில் குருதிபோல் கண்ணில் இருந்து நினைத்த நேரத்தில் எடுக்க முடியாமையே. இந்தப் பிரச்சனையைத் தீர்க்கவே கூகிள் தொடு வில்லை உள்ளமைந்த இலத்திரனியல் சுற்றுக்களுடன் வெளியிடப்பட்டுள்ளது. இந்த வில்லையில் உள்ள இலத்திரனியல் சுற்றுக்கள் தலைமுடியைவிட மெல்லியவை என்பதைக் குறிப்பிடவேண்டும்.

இந்த கூகிள் தொடு வில்லை மூலம் ஒரு செக்கனுக்கு ஒருதடவை உடலின் சர்க்கரை நிலையை கம்பியில்லாத் தொழில்நுட்பம் மூலம் கண்காணிக்கக்கூடியதாக உள்ளமை சிறப்பாகும். ஆயினும் இந்த வில்லைகள் இன்னும் ஆரம்பநிலையிலேயே உள்ளதாக கூகிள் அறிவித்துள்ளது.

## உசாத்துணைகள்


பகுப்பு:கூகுள்